**На ФТН биће представљен програм за летњу школу програмирања**

**EdIT19 ComTrade**

На Факултету техничких наука у среду, 5. јуна 2019. године у 12 сати у Плавој сали (3.спрат) биће представљен програм летње школе програмирања коју сваке године организује Компанија ComTrade и на коју су позвани студенти Факултета техничких наука у Чачку.

Компанија [Comtrade](http://www.comtrade.com/), као једна од водећих ИТ компаније у региону и ове године по 23. пут организује Летњу ИТ школу ЕДИТ - првенствено намењену студентима који желе да стекну практично искуство које им је неопходно за каријеру у ИТ индустрији. Овога пута лајтмотив програма је концепт “Изгради своју будућност”. Учеснике очекује рад на узбудљивим пројектима који ће им омогућити да лакше граде своју будућност у области информационих технологије уз знање које ће стећи. Тема овогодишњег ЕДИТа је:

“ **Smart Freight** – побољшана логистика помоћу blockchain платформе” – Крагујевац и Чачак, 15 – 26. јула 2019.

За оне који никада нису чули шта је blockchain или су чули али још нису сигурни у своје знање, сада је прилика да коначно открију технологију будућности. Које то проблеме blockchain може да реши, а друге технологије не могу и како се уз помоћ blockchain-а могу креирати иновативна решења - само су нека од питања на која цемо дати одговор у оквиру ЕДИТ школе. У оба града, кроз тимски рад, полазници ће развијати Angular платформу и мобилну апликацију која ће радити уз помоћ треће генерације blockchain -а. Циљ апликације је вршење валидације и повезивање превозника и трговаца, праћење и визуелно приказивање транспорта терета, предвиђање времена испоруке као и плаћање коришћењем криптовалута. Оваква апликација омогућаваће да у сваком тренутку буде позната локација и стање пошиљака. Пријави се већ данас!

О компанији, самој ЕДИТ летњој школи, али и о могућностима за праксу и стручно усавршавање на реалним пројектима ће говорити Боривоје Бошковић, HR coordinator и Миломир Јеротијевић, Software engineer на Vanderlande пројекту.”

Детаљније информације о програму доступне су на <https://www.edit.world/campuses/serbia/>